**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«\_\_\_» \_\_\_\_\_\_\_\_\_\_\_2022 թվականի N \_\_\_\_-Ն

**ՊԵՏԱԿԱՆ ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ՏՆՕՐԵՆԻ ԹԱՓՈՒՐ ՏԵՂԻ ՄՐՑՈՒՅԹԻ ՀԱՅՏԱՐԱՐՄԱՆ, ԱՆՑԿԱՑՄԱՆ, ՄԱՍՆԱԳԻՏԱԿԱՆ ՀԱՆՁՆԱԺՈՂՈՎԻ ՁԵՎԱՎՈՐՄԱՆ, ԳՈՐԾՈՒՆԵՈՒԹՅԱՆ ԵՎ ՏՆՕՐԵՆԻ ՆՇԱՆԱԿՄԱՆ ԿԱՐԳԸ** **ՀԱՍՏԱՏԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2010 ԹՎԱԿԱՆԻ ՄԱՐՏԻ 4-Ի N 319-Ն ՈՐՈՇՈՒՄԸ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

«Հանրակրթության մասին» օրենքի 29-րդ հոդվածի 1-ին մասի 6-րդ ենթակետին և «Նորմատիվ իրավական ակտերի մասին» օրենքի 37-րդ հոդվածի 1-ին մասին համապատասխան` Հայաստանի Հանրապետության կառավարությունը ***որոշում է.***

1. Հաստատել պետական հանրակրթական ուսումնական հաստատության տնօրենի թափուր տեղի մրցույթի հայտարարման, անցկացման, մասնագիտական հանձնաժողովի ձևավորման, գործունեության և տնօրենի նշանակման կարգը` համաձայն հավելվածի:

2. Ուժը կորցրած ճանաչել Հայաստանի Հանրապետության կառավարության 2010 թվականի մարտի 4-ի «Պետական հանրակրթական ուսումնական հաստատության տնօրենի ընտրության (նշանակման) կարգը հաստատելու մասին» N 319-Ն որոշումը։

3. Սույն որոշումն ուժի մեջ է մտնում 2023 թվականի հունվարի 3-ից:

**Հայաստանի Հանրապետության**

 **վարչապետ ՆԻԿՈԼ ՓԱՇԻՆՅԱՆ**

Հավելված
ՀՀ կառավարության 2022 թվականի
\_\_\_\_\_\_\_-ի N \_\_\_\_-Ն որոշման

**Կ Ա Ր Գ**

**ՊԵՏԱԿԱՆ ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ՏՆՕՐԵՆԻ ԹԱՓՈՒՐ ՏԵՂԻ ՄՐՑՈՒՅԹԻ ՀԱՅՏԱՐԱՐՄԱՆ, ԱՆՑԿԱՑՄԱՆ, ՄԱՍՆԱԳԻՏԱԿԱՆ ՀԱՆՁՆԱԺՈՂՈՎԻ ՁԵՎԱՎՈՐՄԱՆ, ԳՈՐԾՈՒՆԵՈՒԹՅԱՆ ԵՎ ՏՆՕՐԵՆԻ ՆՇԱՆԱԿՄԱՆ**

1. Սույն կարգով կարգավորվում են պետական հանրակրթական ուսումնական հաստատության (այսուհետ՝ հաստատություն) տնօրենի թափուր տեղի մրցույթի հայտարարման, անցկացման, մասնագիտական հանձնաժողովի ձևավորման, գործունեության և տնօրենի նշանակման հետ կապված հարաբերությունները:
2. Հայաստանի Հանրապետության կրթության, գիտության, մշակույթի և սպորտի նախարարության կամ մարզպետարանի կամ Երևանի քաղաքապետարանի համապատասխան ստորաբաժանումը (այսուհետ` լիազորված մարմին) ըստ ենթակայության, տվյալ հաստատության տնօրենի պաշտոնավարման ժամկետը լրանալու օրվանից հաշված, առավելագույնը 45 աշխատանքային օր առաջ, բայց ոչ պակաս, քան 40 աշխատանքային օր առաջ հայտարարում է տնօրենի պաշտոնի թափուր տեղի համար մրցույթ:
3. Հաստատության տնօրենի պաշտոնի թափուր տեղի համար մրցույթ չի հայտարարվում և չի անցկացվում հուլիսի 9-ից օգոստոսի 20-ը ներառյալ ընկած ժամանակահատվածում։ Նշված ժամանակահատվածը չի ներառվում նաև սույն կարգի 2-րդ և 7-րդ կետերով սահմանված ժամկետների հաշվարկում։
4. Տնօրենի անձնական դիմումի հիման վրա պաշտոնից ազատման, մահվան, դատարանի օրինական ուժի մեջ մտած մեղադրական (վարչական կամ մանկավարժական պաշտոն զբաղեցնելու սահմանափակման, ազատազրկման) դատավճռի առկայության դեպքերում, ինչպես նաև սույն կարգի 11-րդ և 20-րդ կետերով սահմանված դեպքերում՝ ըստ անհրաժեշտության, լիազորված մարմինը՝ ըստ ենթակայության, թափուր տեղ առաջանալու օրը նշանակում է հաստատության տնօրենի պաշտոնակատար կամ տնօրենի պարտականությունները կատարող։
5. Տվյալ հաստատության տնօրենը, որի լիազորությունների դադարեցման արդյունքում առաջացել է տնօրենի պաշտոնի թափուր տեղ, չի կարող նշանակվել նույն հաստատության տնօրենի ժամանակավոր պաշտոնակատար կամ տնօրենի պարտականությունները կատարող:
6. Հաստատության տնօրենի պաշտոնակատար կամ տնօրենի պարտականությունները կատարող կարող է նշանակվել տվյալ հաստատության խորհրդի անդամ չհանդիսացող`
7. տնօրենի տեղակալը,
8. բարձրագույն կրթություն ունեցող և վերջին տասը տարվա ընթացքում մանկավարժական, գիտամանկավարժական աշխատանքի կամ կրթության կառավարման ոլորտի առնվազն յոթ տարվա ընդհանուր աշխատանքային ստաժ ունեցող անձը,
9. բարձրագույն կրթություն և մանկավարժական, գիտական կամ կրթության կառավարման ոլորտի՝ վերջին յոթ տարվա ընթացքում առնվազն հինգ տարվա ընդհանուր աշխատանքային ստաժ ունեցող անձը։
10. Սույն կարգի 4-րդ կետով սահմանված դեպքերում լիազորված մարմինը տնօրենի թափուր պաշտոն առաջանալու օրվանից` 3 աշխատանքային օրվա ընթացքում, հայտարարմում է տնօրենի պաշտոնի թափուր տեղի համար մրցույթ: Լիազորված մարմինը, տնօրենի թափուր պաշտոն առաջանալու օրվանից հաշված 45 աշխատանքային օրվա ընթացքում կազմակերպում և անցկացնում է տնօրենի պաշտոնի թափուր տեղի համար մրցույթ:
11. Լիազորված մարմինը հաստատության տնօրենի պաշտոնի թափուր տեղի համար մրցույթ անցկացնելու մասին հայտարարությունը՝ համաձայն ձև 1-ի, 3 աշխատանքային օրվա ընթացքում ներկայացնում է հրապարակման`
12. www.azdarar.am կայքում` Հայաստանի Հանրապետության կառավարության 2011 թվականի փետրվարի 17-ի N 174-Ն որոշմամբ սահմանված կարգով.
13. Հայաստանի Հանրապետության կրթության, գիտության, մշակույթի և սպորտի նախարարության (այսուհետ` նախարարություն) պաշտոնական կայքում, իսկ մարզպետարանների և Երևանի քաղաքապետարանի ենթակայության հաստատությունների դեպքում նաև համապատասխան մարզպետարանի կամ Երևանի քաղաքապետարանի պաշտոնական կայքում:
14. Մրցույթին մասնակցելու մասին հայտերն ընդունում է տվյալ լիազորված մարմնի համապատասխան ստորաբաժանումը՝ www.azdarar.am կայքում հայտարարության հրապարակման օրվանից սկսած 15 աշխատանքային օրվա ընթացքում: Մրցույթն անցկացվում է հայտերի ընդունման վերջին օրվանից հետո 15-րդ աշխատանքային օրը:
15. Մասնակցության հայտերի բացակայության դեպքում հայտարարվում է նոր մրցույթ:
16. Հաստատության տնօրենի ընտրության համար անցկացվող մրցույթին մասնակցելու պարտադիր պայմաններն են`

1) Հայաստանի Հանրապետության քաղաքացիությունը.

2) «Հանրակրթության մասին» օրենքի 12-րդ հոդվածի 21-րդ և 22-րդ մասերով սահմանված հիմքերի բացակայությունը:

1. Մրցույթին մասնակցելու համար հավակնորդը ներկայացնում է`

1) դիմում` լիազորված մարմնի ղեկավարի անունով.

2) Հայաստանի Հանրապետության քաղաքացու անձնագրի կամ նույնականացման քարտի պատճենը (բնօրինակի հետ).

3) հաստատության ղեկավարման իրավունքի (հավաստագրի) պատճենը (բնօրինակի հետ).

4) Հայաստանի Հանրապետության կրթության, գիտության, մշակույթի և սպորտի նախարարի 2022 թվականի սեպտեմբերի 22-ի N 35-Ն հրամանով հաստատված ձևաչափին համապատասխան տվյալ հաստատության զարգացման իր ծրագիրը (որը հավակնորդը կարող է ներկայացնել մինչև գործերի ընդունման ժամկետի ավարտը) (այդ թվում՝ էլեկտրոնային տարբերակով), որը լիազորված մարմինը հավակնորդի կողմից տրամադրելուց հետո 2 աշխատանքային օրվա ընթացքում ներկայացնում է հրապարակման տվյալ լիազորված մարմնի պաշտոնական կայքում.

5) ինքնակենսագրություն` համաձայն ձև 2-ի:

1. Լիազորված մարմնի համապատասխան ստորաբաժանումը փաստաթղթերի պատճենները համեմատում է բնօրինակների հետ, բնօրինակները վերադարձնում է հավակնորդին:
2. Հավակնորդը կարող է փաստաթղթերը ներկայացնել էլեկտրոնային տարբերակով՝ հայտարարության մեջ նշված էլեկտրոնային փոստի հասցեին: Էլեկտրոնային եղանակով փաստաթղթերը ներկայացնելու դեպքում բնօրինակները ներկայացվում են մրցույթի օրը:
3. Հաստատության զարգացման ծրագիր կազմելու համար հավակնորդը` www.azdarar.am կայքում հայտարարության հրապարակման օրվանից սկսած 3 աշխատանքային օրվա ընթացքում գրավոր դիմում է Հաստատության տնօրենին (տնօրենի պաշտոնակատարը (պարտականությունները կատարողը) (այսուհետ` տնօրեն) տվյալ հաստատության գործունեության վերաբերյալ համապատասխան տեղեկատվությունը տրամադրելու և մանկավարժական, ծնողական և աշակերտական խորհուրդների հետ հանդիպում կազմակերպելու համար:
4. Հաստատության տնօրենը պարտավոր է՝
5. հավակնորդի դիմումը ստանալու հաջարդ օրը հանդիպման մասին տեղեկատվությունը հրապարակել ուսումնական հաստատության պաշտոնական կայքում և 3 աշխատանքային օրվա ընթացքում ապահովել հավակնորդի հանդիպումը տվյալ հաստատության մանկավարժական, ծնողական և աշակերտական խորհուրդների հետ.

2) հավակնորդի դիմումը ստանալուց հետո` 3 աշխատանքային օրվա ընթացքում, տրամադրել գրավոր տեղեկատվություն` հաստատության գործունեության վերաբերյալ (տվյալներ մանկավարժական, աշակերտական համակազմի, ուսումնադաստիարակչական, արտադպրոցական գործունեության, կառավարման և խորհրդակցական մարմինների մասին, ինչպես նաև հավակնորդի կողմից ներկայացված գրավոր դիմումի հիման վրա հաստատության գործունեության վերաբերյալ անհրաժեշտ այլ տեղեկատվություն):

1. Սույն կարգի 16-րդ կետի 1-ին ենթակետով սահմանված հանդիպումների վերաբերյալ համապատասխան խորհուրդները 1 աշխատանքային օրվա ընթացքում կազմում են արձանագրություն և ներկայացնում հրապարակմա դպրոցի պաշտոնական կայքում:
2. Հավակնորդը սույն կարգի 16-րդ կետի 1-ին ենթակետով սահմանված հանդիպմանը չմասնակցելու դեպքում չի կարող մասնակցել հայտարարված մրցույթին:
3. Մրցույթն անցկացնում է լիազորված մարմինը` նախարարի հրամանով ձևավորած մասնագիտական հանձնաժողովի եզրակացության հիման վրա:
4. Հանձնաժողովի կազմված է 7 անդամից, որի կազմում ընդգրկվում են նախարարի՝ տվյալ ոլորտը համակարգող տեղակալը (բացակայության դեպքում նրան փոխարինող նախարարի տեղակալը), ով ի պաշտոնե հանդիսանում է հանձնաժողովի նախագահ, ինչպես նաև երկու ներկայացուցիչ նախարարության հանրակրթության և մեկական ներկայացուցիչներ անձնակազմի կառավարման, իրավաբանական ստորաբաժանումներից, «Կրթության զարգացման և նորարարությունների ազգային կենտրոն» հիմնադրամից և «Հանրապետական մանկավարժահոգեբանական կենտրոն» պետական ոչ առևտրային կազմակերպությունից:
5. Մասնագիտական հանձնաժողովի առաջին նիստը տեղի է ունենում մասնագիտական հանձնաժողովի կազմը հաստատելուց հետո 3 աշխատանքային օրվա ընթացքում, որի ժամանակ ընտրվում են մասնագիտական հանձնաժողովի քարտուղար:
6. Մասնագիտական հանձնաժողովն իր աշխատանքներն իրականացնում է նիստերի միջոցով, որոնք արձանագրվում են մասնագիտական հանձնաժողովի քարտուղարի կողմից: Նիստերը իրավազոր են, եթե դրանց մասնակցում է հանձնաժողովի անդամների ընդհանուր թվի կեսից ավելին:
7. Մասնագիտական հանձնաժողովի որոշումներն ընդունվում են բաց քվեարկությամբ՝ մասնագիտական հանձնաժողովի ընդհանուր թվի ձայների մեծամասնությամբ:
8. Մասնագիտական հանձնաժողովը առաջին նիստից հետո 3 աշխատանքային օրվա ընթացքում նախարարության պաշտոնական կայքում հրապարակման է ներկայացնում մասնագիտական հանձնաժողովի հետ, ըստ անհրաժեշտության, կապ հաստատելու համար նախատեսված հեռախոսահամարը և հավակնորդի զարգացման ծրագիրը ներկայացնելու համար նախատեսված էլեկտրոնային փոստի հասցեն:
9. Լիազորված մարմնի համապատասխան ստորաբաժանումը սույն կարգի 8-րդ կետով սահմանված մրցույթին մասնակցելու մասին հայտերն ընդունելու ժամկետն ավարտվելուց հետո 1 աշխատանքային օրվա ընթացքում հավակնորդի զարգացման ծրագիրը, էլեկտրոնային եղանակով, ներկայացնում է մասնագիտական հանձնաժողովին:
10. Մասնագիտական հանձնաժողովը հավակնորդի զարգացման ծրագիրը ստանալուց հետո 1 աշխատանքային օրվա ընթացքում ներկայացնում է փորձաքննության:
11. Փորձաքննությունը իրականացվում է ուղղակի կամ մրցութային դրամաշնորհի արդյունքում ընտրված կազմակերպության կողմից:
12. Կազմակեպությունը զարգացման ծրագիրը ստանալուց հետո 10 աշխատանքային օրվա ընթացքում իրականացնում է փորձաքննություն:
13. Կազմակերպությունը փորձաքննության արդյունքում յուրաքանչյուր զարգացման ծրագրի մասին կազմում է տեղեկանք, որը ներկայացնում է մասնագիտական հանձնաժողովին:
14. Տեղեկանքում պետք է նշվի Հայաստանի Հանրապետության կրթության, գիտության, մշակույթի և սպորտի նախարարի 2022 թվականի սեպտեմբերի 22-ի N 35-Ն հրամանով հաստատված ձևաչափին զարգացման ծրագրի համապատասխանության, ձևաչափով սահմանված յուրաքանչյուն բաժմի բովանդակության, ներկայացվող ցուցանիշերի չափելիության մասին:
15. Կազմակերպության ներկայացրած փորձաքննության արդյունքների հիման վրա մասնագիտական հանձնաժողովը քննարկում և համապատասխան լիազորված մարմնին է ներկայացնում հավակնորդի զարգացման ծրագրի վերաբերյալ դրական կամ բացասական եզրակացություն:
16. Եզրակացությունը ստանալուց հետո լիազորված մարմինը 3 աշխատանքային օրվա ընթացքում կազմակերպում և անցկացնում է հարցազրույց հավակնորդների հետ, որի արդյունքում հավակնորդներից մեկի հետ (եթե դրանց թիվը մակից ավելի է) կնքում է աշխատանքային պայմանագիր 5 տարի ժամկետով, բայց ոչ ավել քան անձի 65 տարին լրանալը:
17. Սույն կարգի 32-րդ կետով սահմանված հարցազրույցն անցկացնում է լիազորված մարմնի ղեկավարը կամ տվյալ ոլորտը համակարգող ղեկավարի տեղակալը: Հարցազրույցը տեղի է ունենում հավակնորդի ներկայացրած զարգացման ծրագրի, նրա աշխատանքային ստաժի, մասնագիտական գործունեության, կարողունակությունների և անձնային որակների շրջանակներում:
18. Մրցույթին հավակնորդներից ոչ մեկի չներկայանալու դեպքում լիազորված մարմինը հայտարարում է նոր մրցույթ՝ սույն կարգի պահանջներին համապատասխան:
19. Մրցույթի արդյունքներն անվավեր են ճանաչվում`

1) հավակնորդի կողմից սույն կարգի վերաբերյալ Հայաստանի Հանրապետության կրթության տեսչական մարմնի ղեկավարին ուղղված գրավոր բողոքի ուսումնասիրության համար Հայաստանի Հանրապետության կրթության տեսչական մարմնի (այսուհետ` տեսչական մարմին) ղեկավարի հրամանով ձևավորված հանձնաժողովի եզրակացության հիման վրա` լիազորված մարմնի կողմից կամ՝

2) դատական կարգով:

1. Սույն կարգի 35-րդ կետի 1-ին ենթակետով նախատեսված գրավոր բողոքը տեսչական մարմին կարող է ներկայացվել մրցույթի անցկացման օրվանից 3 աշխատանքային օրվա ընթացքում: Սույն կետով նախատեսված ժամկետից հետո ներկայացված բողոքը ենթակա չէ քննարկման և բողոքի ստացման օրվանից հետո 3 աշխատանքային օրվա ընթացքում վերադարձվում է՝ նշելով բողոքը վերադարձնելու պատճառը:
2. Հանձնաժողովը ձևավորվում է բողոքը տեսչական մարմին մուտքագրվելուց հետո 7 աշխատանքային օրվա ընթացքում, որում ընդգրկվում են տեսչական մարմնի 3 մասնագետ:
3. Հանձնաժողովի նիստն իրավազոր է, եթե ներկա են բոլոր 3 անդամները: Հանձնաժողովի որոշումներն ընդունվում են բաց քվեարկությամբ՝ ձայների մեծամասնությամբ:
4. Հանձնաժողովի նիստերն անհրաժեշտության դեպքում կարող են անցկացվել նաև հեռավար եղանակով:
5. Հանձնաժողովի գրավոր եզրակացությունը ստորագրվում է բոլոր անդամների կողմից: Հանձնաժողովի եզրակացության հետ համաձայն չլինելու դեպքում հանձնաժողովի անդամը ներկայացնում է հատուկ կարծիք, որը ներկայացվում է եզրակացության հետ միասին: Հանձնաժողովը կարող է մրցույթի արդյունքներն անվավեր ճանաչելու մասին եզրակացություն ներկայացնել, եթե մրցույթի գործընթացն իրականացվելիս չեն պահպանվել սույն կարգով սահմանված պահանջները: Հանձնաժողովն իր ուսումնասիրության արդյունքների մասին գրավոր եզրակացությունը հանձնաժողովի ձևավորումից հետո՝ 5 աշխատանքային օրվա ընթացքում ներկայացնում է լիազորված մարմնի ղեկավարին և բողոք ներկայացրած հավակնորդին:
6. Լիազորված մարմնի ղեկավարը սույն կարգի 35-րդ կետի 1-ին ենթակետով սահմանված մրցույթի արդյունքներն անվավեր ճանաչելու հիմքերի բացակայության վերաբերյալ հանձնաժողովի եզրակացությունն ստանալուց հետո 3 աշխատանքային օրվա ընթացքում հավակնոդի հետ կնքում է աշխատանքային պայմանագիր սույն կարգի 26-րդ կետի պահանջներին համապատասխան:

**Ձև 1**

**Մրցույթի հայտարարություն**

**«\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_»ՊՈԱԿ-ի**

***(ուսումնական հաստատության անվանումը)***

**տնօրենի թափուր պաշտոնն զբաղեցնելու համար**

|  |
| --- |
| Հայաստանի Հանրապետության կառավարության 2022 թվականի \_\_\_\_\_\_ -ի N \_\_\_\_-Ն որոշմամբ հաստատված՝ պետական ուսումնական հաստատության տնօրենի թափուր տեղի մրցույթի հայտարարման, անցկացման, մասնագիտական հանձնաժողովի ձևավորման, գործունեության և տնօրենի նշանակման կարգի 5-րդ և 6-րդ կետերի համաձայն՝ հայտարարվում է մրցույթ՝ «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_»ՊՈԱԿ-ի *(ուսումնական հաստատության անվանումը)*տնօրենի պաշտոնի թափուր տեղն զբաղեցնելու համար:1. Հաստատության տնօրենի պաշտոնի համար անցկացվող մրցույթին մասնակցելու պարտադիր պայմաններն են՝1) Հայաստանի Հանրապետության քաղաքացիությունը.2) ուսումնական հաստատության ղեկավարման իրավունքը (հավաստագիր):2. Մրցույթին մասնակցելու համար հավակնորդը ներկայացնում է`1) դիմում` հաստատության խորհրդի նախագահի անունով.2) Հայաստանի Հանրապետության քաղաքացու անձնագրի կամ նույնականացման քարտի պատճենը.3) հաստատության ղեկավարման իրավունքի հավաստագրի պատճենը.4) տվյալ հաստատության զարգացման ծրագիրը թղթային և էլեկտրոնային տարբերակներով.5) ինքնակենսագրություն:Փաստաթղթերի պատճենները պետք է ներկայացնել բնօրինակների հետ:Փաստաթղթերն ընդունվում են \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ում *(լիազորված մարմնի անվանումը և հասցեն)*20\_\_\_ թվականի\_\_\_\_\_ -ից մինչև\_\_\_\_\_ -ը ներառյալ, ամեն օր՝ ժամը\_\_\_\_\_\_\_ -ից մինչև ժամը\_\_\_\_\_\_-ը, բացի հանգստյան (շաբաթ, կիրակի) և օրենքով սահմանված ոչ աշխատանքային` տոնական և հիշատակի օրերից:Մրցույթը տեղի կունենա 20\_\_ թվականի \_\_\_\_\_\_\_-ին՝ ժամը \_\_\_\_\_\_\_\_-ին,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(լիազորված մարմնի անվանումը և հասցեն)* |

**Ձև 2**

ԻՆՔՆԱԿԵՆՍԱԳՐՈՒԹՅՈՒՆ

|  |  |
| --- | --- |
| Անունը, հայրանունը, ազգանունը |  |
| Ծննդյան օրը, ամիսը, տարեթիվը |  |
| Ծննդյան վայրը, երկիրը |  |
| Հաշվառման բնակավայրը |  |
| Մշտական բնակավայրը |  |
| Քաղաքացիությունը |  |
| Այլ քաղաքացիություն, եթե կա |  |
| Ընտանեկան դրությունը (պարտադիր չէ պատասխանել) |  |
|  |  |
| Օտար լեզուների իմացությունը. Բանավոր.նշել լեզուն և իմացության մակարդակը՝ վատ, բավարար կամ լավ |  |
| Օտար լեզուների իմացությունը. Գրավոր.նշել լեզուն և իմացության մակարդակը ՝ վատ կամբավարար, կամ լավ |  |
|  |  |
| Ուսումնառությունը, կրթությունը.թվել կրթօջախները, տարիները, մասնագիտացումները |  |
|  |  |
| Աշխատանքային գործունեությունը.թվել աշխատավայրերը, փորձագիտականաշխատանքը, տարիները, պաշտոնները |  |
|  |  |
| Մասնագիտական ոլորտներում գործունեության փորձի նկարագիրը.թվել հիմնարկները կամ կազմակերպությունները, տարիները,մասնագիտացումները |  |
|  |  |
| Վերապատրաստումները.թվել տարիները, ծրագրերը, մասնակցության կարգավիճակը |  |
|  |  |
| Այլ տեղեկություններ.գիտական հոդվածներ, մենագրություններ, պետական, կառավարական և այլ պարգևներ: Հնարավորությանդեպքում նշել համացանցային հղումները |  |
|  |  |
| Այլ տեղեկություններ, որոնք անհրաժեշտ եք համարում հաղորդել Մրցութային հանձնաժողովին |  |
|  |  |
| Հեռախոսահամար |  |
| Էլեկտրոնային հասցե |  |
| Փոստային հասցե |  |
| Անհատական բլոգը կամ համացանցային էջը (առկայության դեպքում) |  |